ການ​ສ້າງ​ຂົວ​ຂ້າມ ລາວ-ໄທ ແຫ່ງ​ທີ 5 ແລະ 6 ຈ​ະ​ເລີ້ມຂຶ້ນ​ໃນ​ກາງ​ປີ 2019
ໂຄງການກໍ່ສ້າງຂົວຂ້າມແມ່ນ້ຳຂອງແຫ່ງທີ 5 ແລະ 6 ລະຫວ່າງລາວ-ໄທ ຈະເລີ້ມລົງມື ໃນກາງປີ 2019 ໂດຍລັດຖະບານລາວ ໄດ້ກູ້ຢືມເງິນຈາກໄທ ໃນມູນຄ່າລວມ 3,148 ລ້ານບາດ.
ທ່ານອາຄົມ ເຕີມພິທະຍາໄພສິດ ລັດຖະມົນຕີວ່າການກະຊວງຄົມມະນາຄົມ ຂອງໄທ| ຖະແຫຼງຢືນຢັນວ່າ ລັດຖະບານລາວ ແລະໄທ ໄດ້ຕົກລົງກັນຢ່າງເປັນທາງການວ່າ ຈະ ຮ່ວມມືກັນດຳເນີນການກໍ່ສ້າງຂົວຂ້າມແມ່ນ້ຳຂອງ ຫຼືຂົວມິດຕະພາບລາວ-ໄທ ແຫ່ງທີ 5 ແລະ 6 ໃຫ້ສຳເລັດ ແລະເປີດນຳໃຊ້ໃນປີ 2022 ແລະປີ 2023 ຕາມລຳດັບ ໂດຍ ເພື່ອເຮັດໃຫ້ສາມາດຈັດຕັ້ງປະຕິບັດໄດ້ຕາມເປົ້າໝາຍດັ່ງກ່າວຢ່າງແທ້ຈິງ ລັດຖະບານ ໄທກໍໄດ້ອະນຸມັດເງິນທຶນສຳລັບສະໜັບສະໜູນໂຄງການກໍ່ສ້າງຂົວມິດຕະພາບລາວ ໄທ ທັງ 2 ແຫ່ງຢ່າງເປັນທາງການແລ້ວ ທັງກໍຍັງໄດ້ມອບໝາຍໃຫ້ກະຊວງຄົມມະນາ ຄົມເປັນພາກສ່ວນທີ່ຮັບຜິດຊອບໃນການສຶກສາ ແລະອອກແບບການກໍ່ສ້າງອີກດ້ວຍ ດັ່ງທີ່ທ່ານອາຄົມ ໄດ້ໃຫ້ການຢືນຢັນວ່າ : ໂດຍການກໍ່ສ້າງຂົວມິດຕະພາບລາວ-ໄທ ແຫ່ງທີ 5 ຈະໃຊ້ເງິນທຶນໃນມູນຄ່າ 3,930 ລ້ານບາດ ແບ່ງເປັນຄວາມຮັບຜິດຊອບຂອງທາງການລາວ ແລະໄທໃນມູນຄ່າ 1,248 ລ້ານບາດ ແລະ 2,630 ລ້ານບາດ ຕາມລຳດັບ ຊຶ່ງລັດຖະບານໄທ ໄດ້ອະນຸມັດງົບປະ ມານສະໜັບສະໜູນເຕັມຈຳນວນ ດ້ວຍການຈັດສັນເປັນທຶນຊ່ວຍເຫຼືອ ແລະໃຫ້ລັດ ຖະບານລາວກູ້ຢືມຄຶດເປັນສັດສ່ວນ 30 ເປີເຊັນ ແລະ 70 ເປີເຊັນ ຂອງເງິນທຶນ ໃນ ມູນຄ່າ 1,248 ລ້ານບາດດັ່ງກ່າວ ຂົວມີດຕະພາບລາວ-ໄທ ແຫ່ງທີ 5 ຈະເຊື່ອມຕໍ່ລະຫວ່າງຈັງວັດບືງການ ກັບແຂວງບໍລິ ຄຳໄຊ ທີ່ສາມາດຕໍ່ໄປຍັງພາກກາງໃນຫວຽກນາມໄດ້ດ້ວຍຖະນົນ ເລກ 8 ໃນລາວ ໂດຍ ການດຳເນີນງານທີ່ຜ່ານມາ ກໍສຳເລັດທັງໃນດ້ານການສຶກສາສຳຫລວດ ແລະອອກ ແບບກໍ່ສ້າງແລ້ວໃນຂັ້ນເບື້ອງຕົ້ນ ແລະເມື່ອກ່ອນກໍ່ສ້າງສຳເລັດກໍຈະສົ່ງຜົນດີຕໍ່ການ ຄ້າ ແລະການລົງທຶນ ລະຫວ່າງລາວ-ໄທ-ແລະຫວຽດນາມ ສ່ວນຂົວມິດຕະພາບລາວ-ໄທ ແຫ່ງທີ 6 ທີ່ເຊື່ອມຕໍ່ລະຫວ່າງອຳເພີນາຕານ ຈັງວັດອຸ ບົນຣາຊທານີ ກັບເມືອງລະຄອນເພງ ແຂວງສາລະວັນນັ້ນ ກຳໄດ້ຮັບການສະນັບສະ ໜູນເງິນທຶນຈາກລັດຖະບານໄທໃນມູນຄ່າລວມ 4,300 ລ້ານບາດ ຊຶ່ງໃນນີ້ແບ່ງເປັນ 2,400 ລ້ານບາດ ທີ່ເປັນເງິນທຶນສຳລັບການກໍ່ສ້າງຂົວໃນເບື້ອງໄທ ແລະ 1,900 ລ້ານ ບາດເປັນການຊ່ວຍເຫຼືອ ແລະເງິນກູ້ ແລະຈັດສັນໃຫ້ແກ່ລັດຖະບານລາວໃນສັດສ່ວນ 30 ເປີເຊັນ ແລະ 70 ເປີເຊັນ ຕາມລຳດັບ ໂດຍການກໍ່ສ້າງຂົວມິດຕະພາບລາວ-ໄທ ແຫ່ງທີ 5 ແລະ 6 ຄາດວ່າຈະສຳເລັດໃນປີ 2022 ແລະປີ 2023 ຕາມລຳດັບ ໃນປັດຈຸບັນ ສປປ ລາວ ມີຂົວຂ້າມແມ່ນ້ຳຂອງທີ່ກໍ່ສ້າງສຳເລັດແລ້ວ ແລະນຳໃຊ້ເພື່ອ ເຊື່ອມຕໍ່ການຄົມມະນາຄົມ ຂົນສົ່ງແລ້ວ 10 ແຫ່ງໃນທົ່ວປະເທດ ໂດຍໃນນີ້ແບ່ງເປັນ 5 ແຫ່ງທີ່ນຳໃຊ້ເພື່ອການເຊື່ອມຕໍ່ການຄົມມະນາຄົມ-ຂົນສົ່ງພາຍໃນລາວ ແລະ 5 ແຫ່ງ ທີ່ເຊື່ອມໂຍງການຄົມມະນາຄົມ-ຂົນສົ່ງລະຫວ່າງ ລາວ ກັບປະເທດເພື່ອນບ້ານ ໂດຍຂົວ 5 ແຫ່ງພາຍໃນລາວກໍເຊື່ອມຕໍ່ເມືອງປາກເຊກັບເມືອງໂພນທອງ ແຂວງຈຳ ປາສັກ ຂົວຂ້າມບ້ານດອນໂຂງຢູ່ເມືອງໂຂງ ແຂວງຈຳປາສັກ ຂົວທີ່ເມືອງເງິນ ແຂວງ ຫຼວງພະບາງ ກັບເມືອງປາກແບງ ແຂວງອຸດົມໄຊ ຂົວປາກຄອນທີ່ເມືອງນານ ແຂວງ ຫຼວງພະບາງ ເຊື່ອມຕໍ່ທ່າເດື່ອໃນແຂວງໄຊຍະບູຣີ ແລະຂົວທີ່ເມືອງຊະນະຄາມ ແຂວງ ວຽງຈັນກັບເມືອງປາກລາຍ ແຂວງໄຊຍະບູຣີ ສ່ວນອີກ 5 ແຫ່ງກໍເຊື່ອມຕໍ່ຈາກນະຄອນ ວຽງຈັນ ໄປທີ່ຈັງວັດໜອງຄາຍ ສະຫວັນນະເຂດ ກັບມຸກດາຫານ ຄຳມວນ ກັບນະຄອນ ພະນົມ ເມືອງຫ້ວຍຊາຍ ແຊວງບໍ່ແກ້ວກັບຊ່ຽງຂອງ ຈັງວັດຊຽງຮາຍ ແລະຂົວທີ່ເຊື່ອມຕໍ່ ລາວ ກັບສະຫະພາບມຽນມາເມືອງທ່າຂີ້ເຫລັກ ໃນເຂດລັດສານ ກັບເມືອງຊຽງກົກ ໃນ ແຂວງຫຼວງນໍ້າທາ ຕາມລຳດັບ